కారు నుంచి రోడ్డుపై చెత్తపడేసిన వ్యక్తికి.. ఆ పిల్లాడు భలే బుద్ధి చెప్పాడు WATCH LIVE TV
Sanjay Manjrekar: వరల్డ్‌కప్‌లో ధోనీ ప్రశాంతత టీమిండియాకి అవసరం
మణికట్టు స్పిన్నర్లు చాహల్, కుల్దీప్‌ యాదవ్‌‌ రాణించడంలో మహేంద్రసింగ్ ధోనీ కీలకపాత్ర పోషిస్తున్నాడు. ఇక అతని వికెట్ కీపింగ్‌ నైపుణ్యం గురించి ఎవరికీ సందేహాల్లేవు. కానీ.. ? -సంజయ్ మంజ్రేకర్
Samayam Telugu | Updated:
Mar 12, 2019, 02:07PM IST
Sanjay Manjrekar: వరల్డ్‌కప్‌లో ధోనీ ప్రశాంతత టీమిండియాకి అవసరం
హైలైట్స్
మొహాలి వన్డేలో వికెట్ కీపర్‌గా తేలిపోయిన రిషబ్ పంత్
జట్టు వ్యూహాల్లో కెప్టెన్ కోహ్లీ విఫలం, చేతులెత్తేసిన మణికట్టు స్పిన్నర్లు
ధోనీ ఉండింటే.. మ్యాచ్ ఫలితం మరోలా ఉండేదని మాజీ క్రికెటర్లు వ్యాఖ్య
ప్రపంచకప్‌లో ధోనీ అవసరం టీమ్ చాలా ఉంటుందని మంజ్రేకర్ అభిప్రాయం
ఇంగ్లాండ్ వేదికగా మే 30 నుంచి ప్రారంభంకానున్న వన్డే ప్రపంచకప్‌లో భారత్‌‌ జట్టుకి మహేంద్రసింగ్ ధోనీ అవసరం చాలా ఉంటుందని మాజీ క్రికెటర్, వ్యాఖ్యాత సంజయ్ మంజ్రేకర్ అభిప్రాయపడ్డాడు. ఆస్ట్రేలియాతో మొహాలి వేదికగా ఆదివారం రాత్రి ముగిసిన నాలుగో వన్డేలో ధోనీకి విశ్రాంతినిచ్చిన టీమిండియా.. యువ వికెట్ కీపర్ రిషబ్‌ పంత్‌కి తుది జట్టులో అవకాశమిచ్చిన విషయం తెలిసిందే. అయితే.. ఆ మ్యాచ్‌లో కీపర్‌గా పంత్‌ విఫలవమగా.. కెప్టెన్‌ కోహ్లీ, మణికట్టు స్పిన్నర్లు కుల్దీప్, చాహల్‌కి సలహాలు ఇచ్చేవారే లేకపోయారు. దీంతో.. స్లాగ్ ఓవర్లలో తేలిపోయిన భారత్.. గెలిచే మ్యాచ్‌ను చేజార్చుకుంది. ఒకవేళ ధోనీ మ్యాచ్‌లో ఉండింటే..? ఫలితం మరోలా ఉండేదని మాజీ క్రికెటర్లు సైతం అభిప్రాయపడుతున్నారు.
రేపే భారత్ vs ఆస్ట్రేలియా ఆఖరి ఫైట్.. లెక్కలివే
మొహాలి వన్డేతో జట్టుకి ధోనీ అవసరం ఉందని మరోసారి తెలిసిందని తాజాగా వ్యాఖ్యానించిన సంజయ్ మంజ్రేకర్.. ప్రపంచకప్‌లో అతని పాత్ర గురించి మాట్లాడాడు. ‘మణికట్టు స్పిన్నర్లు చాహల్, కుల్దీప్‌ యాదవ్‌‌ రాణించడంలో మహేంద్రసింగ్ ధోనీ కీలకపాత్ర పోషిస్తున్నాడు. ఇక అతని వికెట్ కీపింగ్‌ నైపుణ్యం గురించి ఎవరికీ సందేహాల్లేవు. కానీ.. అతని బ్యాటింగ్ ఆర్డర్‌పైనే స్పష్టత రావడం లేదు. ప్రపంచకప్‌ లాంటి టోర్నీలో ధోనీ ఫామ్‌ టీమ్‌కి చాలా కీలకం. అయితే.. మ్యాచ్‌కి అనుగుణంగా అతని బ్యాటింగ్‌ స్థానం మారే అవకాశం ఉంటుంది. అన్నింటికి మించి ఒత్తిడిలో సైతం ప్రశాంతంగా ఉండే ధోనీ అవసరం ప్రపంచకప్‌లో టీమిండియాకి చాలా ఉంది’ అని వెల్లడించాడు.
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.